Planinarski savez Bosne i Hercegovine
Planinarski savez Bosne i Hercegovine je krovna planinarska organizacija, osnovan Zajedničkim sporazumom članova Saveza, usvojenim na Osnivačkoj skupštini održanoj dana 6. 12. 2008. godine. To je dobrovoljna, interesna, nevladina, vanstranačka organizacija, koja po osnovi dobrovoljnosti okuplja udruženja – planinarska društva, planinarske specijalističke organizacije – stanice Gorske službe spašavanja i klubove na teritoriji Bosne i Hercegovine. Osnovni ciljevi Saveza je da stvara uslove za razvoj i unapređenje organiziranog rada u svim granama planinarstva: visokogorsko planinarenje, ekspedicionizam, alpinizam, spasavanje u planinama, sportsko penjanje, turno skijanje, planinski biciklizam, planinarska orijentacija, vodička služba, speleologija, planinarska rekreacija i druge grane u planinarstvu. U septembru 2015. na Trebeviću je održana ujediniteljska Skupština Planinarskog Saveza Bosne i Hercegovine. Čine ga sva tri postojeća planinarska saveza BiH, a koji su registrovani kod ministarstava pravde na entiteskim nivoima. Planinarski savez Federacije Bosne i Hercegovine Planinarski savez Herceg Bosne Planinarski savez Republike Srpske PSBiH punopravna je članica međunarodnih planinarskih asocijacija: UIAA (engleski: International Mountaineering and Climbing Federation) Međunarodna planinarska i alpinistička federacija; IKAR/CISA (engleski: The International Commission for Alpine Rescue) Međunarodna komisija za alpsko spašavanje; ERA (engleski: Europion Ramblers Association) Europska pješačka asocijacija; BMU (engleski: Balkan Mountain Union) Balkanska planinarska unija;